JMT โชว์กำไรปี 63 “นิวไฮ” ทะลุ 1 พันลบ. แจกปันผล 0.41 บ. XD 20 เม.ย.นี้
JMT โชว์กำไรปี 63 "นิวไฮ" ทะลุ 1 พันลบ. จากช่วงเดียวกันของปีก่อนมีกำไร 682 ลบ. แจกปันผล 0.41 บ. XD 20 เม.ย.นี้ และกำหนดจ่าย 5 พ.ค. 64
25 ก.พ. 2564

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT รายงานผลการดำเนินงานงวดไตรมาส 4 และงวดปี 2563 มีกำไรสุทธิ ดังนี้

สำหรับปี 2563 ที่ผ่านมาถือเป็นปีที่บริษัทมีผลการดำเนินงานที่ดีและทำสถิติสูงสุดได้เป็นปีที่ 4 ต่อเนื่อง ทั้งในด้านการจัดเก็บที่มียอดจัดเก็บกระแสเงินสดเท่ากับ 3,704 ล้านบาท เติบโตร้อยละ 15 จากปีที่ผ่านมา ซึ่งเป็นผลจากประสิทธิภาพการจัดเก็บที่ดีขึ้น และศักยภาพของกองหนี้ที่บริษัทได้เข้าลงทุนในช่วงที่ผ่านมา
ทั้งนี้ บริษัทมีกำไรสุทธิ 1,047 ล้านบาท เติบโตจากปี 2562 ร้อยละ 54 ซึ่งเป็นยอดกำไรสุทธิสูงที่สุด ของบริษัทตั้งแต่ก่อตั้งบริษัทเป็นปีที่ 4 ในด้านการดำเนินงานปี 2563 สำหรับธุรกิจ การบริหารหนี้ด้อยคุณภาพ บริษัทซื้อหนี้ด้อยคุณภาพ ได้เท่ากับ 32,561 ล้านบาท ด้วยงบลงทุน 3,516 ล้านบาท
โดยบริษัทใช้เงินลงทุนซื้อทั้งหนี้ด้อยคุณภาพที่มีหลักประกันและไม่มีหลักประกัน ซึ่งบริษัทพิจารณาคัดสรรในการเข้าซื้อหนี้ด้อยคุณภาพ โดยคำนึงถึงผลตอบแทนจากการลงทุนในหนี้ด้อยคุณภาพเป็นสำคัญ เพื่อจะสร้างผลตอบแทนให้กับผู้ถือหุ้น และเป็นผู้บริหารหนี้ด้อยคุณภาพแบบไม่มีหลักประกันเอกชน อันดับ 1 ของประเทศ
พร้อมกันนี้ บริษัทประกาศจ่ายปันผลงวดดำเนินงานวันที่ 1 มิ.ย.63-31 ธ.ค.63 เป็นเงินสด 0.41 บาท กำหนดวันที่ไม่ได้รับสิทธิปันผล (XD) วันที่ 20 เม.ย.64 และกำหนดจ่ายปันผลวันที่ 5 พ.ค.64
 